ಲಕ್ಷದ್ವೀಪದ ಸಂಸ್ಕೃತಿ, ನಂಬಿಕೆಯನ್ನು ಹಾಳುಗೆಡವದಿರಿ: ಸಮಸ್ತ ಕೇರಳ ಜಂಇಯ್ಯತುಲ್ ಉಲಮಾ ಲಕ್ಷದ್ವೀಪದ ಜನರ ನಂಬಿಕೆ ಮತ್ತು ಸಂಸ್ಕೃತಿಯನ್ನು ನಾಶ ಮಾಡದಂತೆ ಸಮಸ್ತ ಕೋರಿದೆ. ಲಕ್ಷದ್ವೀಪ ಸಾಂಸ್ಕೃತಿಕವಾಗಿ ಮತ್ತು ಭಾಷಿಕವಾಗಿ ಕೇರಳಕ್ಕೆ ಹತ್ತಿರವಾಗಿದೆ. ಸಮಸ್ತ ಕೇರಳ ಜಂಇಯತುಲ್ ಉಲಮಾದ ಅಧ್ಯಕ್ಷ ಸೈಯದ್ ಮುಹಮ್ಮದ್ ಜಿಫ್ರಿ ಮುತ್ತುಕೋಯ ತಂಙಳ್ ಮತ್ತು ಪ್ರಧಾನ ಕಾರ್ಯದರ್ಶಿ ಪ್ರೊ. ಕೆ. ಎ. ಅಲಿಕುಟ್ಟಿ ಮುಸ್ಲಿಯಾರ್ ಈ ಬಗ್ಗೆ ಮಾತನಾಡಿ, ಕೇಂದ್ರಾಡಳಿತ ಪ್ರದೇಶವಾದ ಲಕ್ಷದೀಪಕ್ಕೆ ಹೊಸದಾಗಿ ನೇಮಕಗೊಂಡ ಆಡಳಿತಾಧಿಕಾರಿ ಪ್ರಫುಲ್ ಪಟೇಲ್ ಜನರ ವ್ಯವಹಾರಗಳಲ್ಲಿ ಹಸ್ತಕ್ಷೇಪ ಮಾಡುತ್ತಿದ್ದು, ಅವರ ಜೀವನೋಪಾಯ ಮತ್ತು ಅವರ ಗುರುತನ್ನು ಕಾಪಾಡುವುಕ್ಕೂ ಅಡ್ಡಿಪಡಿಸಿದ್ದಾರೆ ಎಂದಿದ್ದಾರೆ. ಅವರ ಅನೇಕ ಕ್ರಮಗಳು ಸ್ಥಳೀಯ ಜನರ ಹಕ್ಕುಗಳು ಮತ್ತು ಸಾಮಾನ್ಯ ಜೀವನದ ಮೇಲೆ ಪರಿಣಾಮ ಬೀರುತ್ತಿದೆ. ದೇಶದ ಅತ್ಯಂತ ಶಾಂತಿಯುತ ಜನರಾದ ದೀಪ ನಿವಾಸಿಗಳಲ್ಲಿ ಅಭದ್ರತೆಯನ್ನು ಸೃಷ್ಟಿಸುವುದನ್ನು ತಡೆಯಬೇಕೆಂದು ನಾವು ಕೇಂದ್ರ ಸರ್ಕಾರ ಮತ್ತು ನಿರ್ವಾಹಕರನ್ನು ಕೋರುತ್ತೇವೆ. ಮದ್ಯ ನಿಷೇಧಿತ ಪ್ರದೇಶವದ ಅಲ್ಲಿ ಪ್ರವಾಸೋದ್ಯಮ ನೆಪದಲ್ಲಿ ಬಾರ್ ತೆರೆಯಲು ಅನುಮತಿ ನೀಡಲಾಗಿದೆ. ವಿದ್ಯಾರ್ಥಿಗಳ ಶಾಲೆಯ ಊಟದ ಮೆನುವಿನಿಂದ ಮಾಂಸವನ್ನು ಬಿಟ್ಟುಬಿಡಲಾಗಿದೆ. ಎರಡುಕ್ಕೂ ಹೆಚ್ಚು ಮಕ್ಕಳಿರುವವರನ್ನು ಪಂಚಾಯತ್ ಚುನಾವಣೆಯಲ್ಲಿ ಸ್ಪರ್ಧಿಸುವುದನ್ನು ನಿಷೇಧಿಸುವ ಬಗ್ಗೆ ಗುಮಾನಿ ಇದೆ. ಇವೆಲ್ಲವೂ ಲಕ್ಷದ್ವೀಪದ ವಿಶಿಷ್ಟ ಜೀವನ ವಿಧಾನವನ್ನು ಪ್ರಶ್ನಿಸುವ ಪಿತೋರಿಗಳಾಗಿವೆ ಎಂದು ಅವರು ಹೇಳಿದರು.